Komisijos reglamentas (EB) Nr. 1592/2001
2001 m. rugpjūčio 2 d.
pataisantis Reglamentus (EB) Nr. 562/2000 ir (EB) Nr. 690/2001 galvijienos sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 1512/2001 [2], ypač į jo 38 straipsnio 2 dalį ir 47 straipsnio 8 dalį,
kadangi:
(1) Komisijos reglamente (EB) Nr. 562/2000 [3] su paskutiniais pakeitimais, padarytais Reglamentu (EB) Nr. 1082/2001 [4], yra nustatytos Reglamento (EB) Nr. 1254/1999 išsamios taikymo taisyklės dėl galvijienos supirkimo. Reglamento (EB) Nr. 562/2000 17 straipsnyje yra nustatytos tam tikros sąlygos, kurių būtina laikytis teikiant pasiūlymą.
(2) 2001 m. balandžio 3 d. Komisijos reglamente (EB) Nr. 690/2001 dėl specialiųjų rinkos paramos priemonių galvijienos sektoriuje [5] yra numatytas tam tikrų rūšių galvijienos pirkimas konkurso tvarka. To reglamento II priede yra nustatytos pasiūlymų teikimo sąlygos.
(3) Reglamento (EB) Nr. 562/2000 11 straipsnio 5 dalies c punkte ir Reglamento (EB) Nr. 690/2001 II priede, jų angliškose versijose, yra lingvistinių klaidų. Todėl juos abu reikėtų pataisyti.
(4) šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 562/2000 11 straipsnio 5 dalies c punkte žodžiai "paskutinė diena" keičiami žodžiu "terminas".
2 straipsnis
Reglamento (EB) Nr. 690/2001 II priede "PASIŪLYMŲ" 5 punkto c dalyje žodžiai "paskutinė diena" keičiami žodžiu "terminas".
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugpjūčio 2 d.